CELEX: 32018D0927
Language: fi
Date: 2018-06-27 00:00:00
Title: Komission täytäntöönpanopäätös (EU) 2018/927, annettu 27 päivänä kesäkuuta 2018, toimenpiteistä Xylella fastidiosa (Wells et al.) -organismin unioniin kulkeutumisen ja siellä leviämisen estämiseksi annetun täytäntöönpanopäätöksen (EU) 2015/789 muuttamisesta (tiedoksiannettu numerolla C(2018) 3972)

29.6.2018   
            
            
               FI
            
            
               Euroopan unionin virallinen lehti
            
            
               L 164/49
            
         KOMISSION TÄYTÄNTÖÖNPANOPÄÄTÖS (EU) 2018/927,
   annettu 27 päivänä kesäkuuta 2018,
   toimenpiteistä Xylella fastidiosa (Wells et al.) -organismin unioniin kulkeutumisen ja siellä leviämisen estämiseksi annetun täytäntöönpanopäätöksen (EU) 2015/789 muuttamisesta
   
      
         (tiedoksiannettu numerolla C(2018) 3972)
      
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen 16 artiklan 3 kohdan neljännen virkkeen,
   sekä katsoo seuraavaa:
   
               (1)
            
            
               Komission täytäntöönpanopäätöksen (EU) 2015/789 (2) 4 artiklan 2 kohdan kolmas alakohta on vanhentunut, koska kaikki 7 artiklan 1 kohdassa tarkoitetut rajoitusalueet on nyt lueteltu kyseisen päätöksen liitteessä II.
            
         
               (2)
            
            
               Italian viranomaiset ilmoittivat 12 päivänä maaliskuuta 2018Xylella fastidiosa (Wells et al.) -organismin, jäljempänä ’mainittu organismi’, Apulian eteläosassa (Italiassa) eri osissa puskurivyöhykettä havaituista taudinpurkauksista ja erityisesti suuresta määrästä taudinpurkauksia tartuntavyöhykkeen viimeisellä 20 kilometrin kaistaleella, joka rajoittuu puskurivyöhykkeeseen. Kyseisten taudinpurkausten määrä on johtanut siihen päätelmään, että mainitun organismin hävittäminen ei enää ole mahdollista nykyisellä puskurivyöhykkeellä. Lisäksi mainitun organismin tartuttamien kasvien poistamisessa tapahtuneiden merkittävien viipeiden vuoksi riski organismin leviämisestä Apulian alueen pohjoisosaan on korkea, sillä nykyiset rajoitusalueet ja puskurivyöhykkeet eivät enää täytä tehtäviään.
            
         
               (3)
            
            
               Tämän kehityskulun johdosta on aiheellista laajentaa rajoitusten kohteena olevaa rajattua aluetta sen sijaan, että toteutettaisiin hävittämistoimenpiteitä tietyissä asianomaisen alueen osissa. Laajentaminen olisi toteutettava viipymättä, kun otetaan huomioon, että riski mainitun organismin leviämisestä edelleen muualle unionin alueelle on lisääntynyt vektorihyönteisten lentokauden alkaessa alkukeväällä. Tartuntavyöhyke olisi sen vuoksi laajennettava kattamaan ne Brindisin ja Taranton maakuntien kunnat, joissa on havaittu mainitun organismin taudinpurkauksia. Sen olisi myös katettava se osa Barin maakuntaa, jonne mainittu organismi on todennäköisesti jo levinnyt ja asettunut.
            
         
               (4)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan täytäntöönpanopäätös (EU) 2015/789 seuraavasti:
   
               1)
            
            
               Poistetaan 4 artiklan 2 kohdan kolmas alakohta.
            
         
               2)
            
            
               Muutetaan liitteessä II oleva A osa tämän päätöksen liitteen mukaisesti.
            
         2 artikla
   Tämä päätös on osoitettu kaikille jäsenvaltioille.
   
      Tehty Brysselissä 27 päivänä kesäkuuta 2018.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 169, 10.7.2000, s. 1.
   
      (2)  Komission täytäntöönpanopäätös (EU) 2015/789, annettu 18 päivänä toukokuuta 2015, toimenpiteistä Xylella fastidiosa (Wells et al.) -organismin unioniin kulkeutumisen ja siellä leviämisen estämiseksi (EUVL L 125, 21.5.2015, s. 36).
   
      LIITE
      Korvataan täytäntöönpanopäätöksen (EU) 2015/789 liitteessä II oleva A osa seuraavasti:
      
         ”A OSA
         
            Tartuntavyöhyke Italiassa
         
         Italian tartuntavyöhykkeeseen kuuluvat seuraavat alueet:
         
                     1.
                  
                  
                     Leccen maakunta
                  
               
                     2.
                  
                  
                     Brindisin maakunta
                  
               
                     3.
                  
                  
                     Taranton maakunnassa sijaitsevat kunnat:
                     
                                  
                              
                              
                                 Avetrana
                              
                           
                                  
                              
                              
                                 Carosino
                              
                           
                                  
                              
                              
                                 Crispiano
                              
                           
                                  
                              
                              
                                 Faggiano
                              
                           
                                  
                              
                              
                                 Fragagnano
                              
                           
                                  
                              
                              
                                 Grottaglie
                              
                           
                                  
                              
                              
                                 Leporano
                              
                           
                                  
                              
                              
                                 Lizzano
                              
                           
                                  
                              
                              
                                 Manduria
                              
                           
                                  
                              
                              
                                 Martina Franca
                              
                           
                                  
                              
                              
                                 Maruggio
                              
                           
                                  
                              
                              
                                 Monteiasi
                              
                           
                                  
                              
                              
                                 Montemesola
                              
                           
                                  
                              
                              
                                 Monteparano
                              
                           
                                  
                              
                              
                                 Pulsano
                              
                           
                                  
                              
                              
                                 Roccaforzata
                              
                           
                                  
                              
                              
                                 San Giorgio Ionico
                              
                           
                                  
                              
                              
                                 San Marzano di San Giuseppe
                              
                           
                                  
                              
                              
                                 Sava
                              
                           
                                  
                              
                              
                                 Statte
                              
                           
                                  
                              
                              
                                 Taranto
                              
                           
                                  
                              
                              
                                 Torricella
                              
                           
               
                     4.
                  
                  
                     Barin maakunnassa sijaitseva kunta:
                     Locorotondo”